**ՀԻՄՆԱՎՈՐՈՒՄ-ՏԵՂԵԿԱՆՔ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՕԳՈՍՏՈՍԻ 6-Ի N 968-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը (նպատակը)**

Սույն որոշման ընդունման նպատակն է ՀՀ կառավարության 06.08.2009թ. N 968-Ա որոշմամբ նախատեսված պահանջներից սահմանել որոշակի բացառություններ՝ հնարավորություն ընձեռնելով Մ1 Երևան-Գյումրի-Վրաստանի սահման և Մ2 Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհների (այսուհետ՝ Ճանապարհներ) որոշակի հատվածների պաշտպանական գոտու սեփականատերերին (օգտագործողների) տվյալ հատվածներում սահմանված կարգով իրականացնելու քաղաքաշինական գործունեություն, ինչպես նաև համայնքներին անարգել տնօրինելու իրենց սեփականությունը:

**2. Կարգավորման հարաբերությունների ներկա վիճակը և առկա խնդիրները**.

**Ներկայում, առաջնորդվելով** ՀՀ կառավարության 06.08.2009թ. թիվ 968-Ա որոշմամբ (այսուհետ՝ Որոշում), Հյուսիս-հարավ ճանապարհային միջանցքի ներդրումային ծրագրի (այսուհետ՝ Ծրագիր) շրջանակներում ազդակիր համայնքները կասեցրել են Ճանապարհների պաշտպանական գոտու սահմաններում շինարարության թույլտվության տրամադրումը, համայնքային սեփականություն հանդիսացող հողամասերի օտարման (այդ թվում ինքնակամ շինությունների օրինականացման) գործընթացը:

Նկատի ունենալով, որ Որոշման նպատակն է Ծրագրի իրագործման ընթացքում Ճանապարհների պաշտպանական գոտու սահմաններում իրականացվող **քաղաքաշինական գործունեության,** **հողերի օտարման գործընթացի** կանոնակարգումը, ուստի Ծրագրի շրջանակներում վերակառուցվող ճանապարհահատվածները շահագործման հանձնելուց հետո կամ Ծրագրի շրջանակներում Ճանապարհների որոշակի հատվածների ծրագծի փոփոխության դեպքում, տվյալ հատվածների նկատմամբ Որոշման կիրառման անհրաժեշտությունը վերանում է:

Այժմ արդեն իսկ ավարտված են և շահագործման են հանձնված Մ1 Երևան-Գյումրի-Վրաստանի սահման միջպետական նշանակության ավտոմոբիլային ճանապարհի Երևան-Աշտարակ (կմ18+370-կմ29+600), Մ2 Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի Երևան-Արտաշատ (կմ9+300-կմ28+900) հատվածները: Բացի այդ, Ծրագրի շրջանակներում ավարտված են Մ2 Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի Սիսիան- Քաջարան  հատվածի և Երևան-Գյումրի-Վրաստանի սահման միջպետական նշանակության ավտոմոբիլային ճանապարհի Գյումրու շրջանցիկ և Գյումրի-Բավրա ճանապարհահատվածի նախագծանախահաշվային փաստաթղթերի մշակման աշխատանքները: Նախագծանախահաշվային փաստաթղթերի համաձայն Մ1 Երևան-Գյումրի-Վրաստանի սահման միջպետական նշանակության ավտոմոբիլային ճանապարհի կմ 117+700-կմ130+000 (Գյումրի քաղաք) և Մ2 Երևան-Երասխ-Գորիս-Մեղրի-Իրանի սահման միջպետական նշանակության ավտոմոբիլային ճանապարհի կմ205+000-ԿՄ315+000 հատվածում հիշյալ ճանապարհահատվածների ծրագիծը փոփոխվում է, ինչի արդյունքում նույն ճանապարհահատվածների նկատմամբ Որոշման կիրարկման անհրաժեշտությունը վերանում է:

Նախագծով առաջարկվում է նաև ուժը կորցրած ճանաչել Որոշման 2-րդ կետը, հաշվի առնելով, որ տվյալ կետով շարադրված իրավակարգավորման անհրաժեշտությունը չկա, քանի որ Ճանապարհների համապատասխան հատվածների նախագծային փաստաթղթերի հիման վրա ՀՀ տրանսպորտի, կապի և տեղեկատվական տեխնոլոգիաների նախարարության կողմից մշակվում է Ճանապարհների համապատասխան հատվածի օտարման գոտու սահմաններում գտնվող հողամասերը հանրության գերակա շահ ճանաչելու մասին ՀՀ կառավարության որոշման նախագիծ, որն օրենքով սահմանված կարգով ներկայացվում է ՀՀ կառավարության քննարկմանը:

**3. Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում Որոշմամբ սահմանված ընդհանուր կարգավորումից կսահմանվեն բացառություններ, ինչը հնարավորություն կընձեռնի Մ1 և Մ2 միջպետական նշանակության ավտոմոբիլային ճանապարհներին հարող որոշակի տարածքների սեփականատերերին սահմանված կարգով իրենց հողամասերի վրա իրականացնելու քաղաքացիական գործունեություն:

**ՏԵՂԵԿԱՆՔ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՕԳՈՍՏՈՍԻ 6-Ի N 968-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Սույն որոշման նախագծի ընդունումը ՀՀ 2019 պետական բյուջեի ծախսերի ավելացում կամ նվազեցում չի նախատեսում:

**ՑԱՆԿ**

**ԻՐԱՎԱԿԱՆ ԱԿՏԵՐԻ, ՈՐՈՆՑ ՀԻՄԱՆ ՎՐԱ ԿԱՄ ՈՐՈՆՑԻՑ ՕԳՏՎԵԼՈՎ ՄՇԱԿՎԵԼ Է ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՕԳՈՍՏՈՍԻ 6-Ի N 968-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ և ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԻԾԸ**

Սույն որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության oրենքի պահանջներին համապատասխան:

**ՏԵՂԵԿԱՆՔ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՕԳՈՍՏՈՍԻ 6-Ի N 968-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Սույն նախագծի ընդունումը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՕԳՈՍՏՈՍԻ 6-Ի N 968-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՀԵՂԻՆԱԿՆԵՐԻ (ՄՇԱԿՈՂՆԵՐԻ)**

 Սույն նախագիծը մշակվել է ՀՀ տրանսպորտի, կապի և տեղեկատվական տեխնոլոգիաների նախարարության կողմից: